NÁRODNÁ RADA SLOVENSKEJ REPUBLIKY

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo:PREDS-162/2019

**1321a**

**I n f o r m á c i a**

Výboru Národnej rady Slovenskej republiky pre pôdohospodárstvo a životné prostredie o výsledkoch rokovania výborov Národnej rady Slovenskej republiky o zákone z 5. februára 2019 o neprimeraných podmienkach v obchode s potravinami a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1321)

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor pri rokovaní o zákone z 5. februára 2019 o neprimeraných podmienkach v obchode s potravinami a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1321) podáva Národnej rade Slovenskej republiky v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto informáciu o výsledkoch rokovania výborov Národnej rady Slovenskej republiky.

**I.**

Národná rada Slovenskej republiky schválila dňa 5. februára 2019 zákon o neprimeraných podmienkach v obchode s potravinami a o zmene a doplnení niektorých zákonov. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon na opätovné prerokovanie a vo svojom rozhodnutí uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky (rozhodnutie prezidenta SR č. 1462-2019-KPSR z 21. februára 2019).

 Na základe uvedeného predseda Národnej rady Slovenskej republiky svojím rozhodnutím č. 1400 z 25. februára 2019 podľa § 90 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov pridelil zákon z 5. februára 2019 o neprimeraných podmienkach v obchode s potravinami a o zmene a doplnení niektorých zákonov, vrátený prezidentom Slovenskej republiky, na opätovné prerokovanie Národnou radou Slovenskej republiky, výborom a určil gestorský výbor a lehotu na jeho prerokovanie.

V súlade s citovaným rozhodnutím rokovali o zákone vrátenom prezidentom Slovenskej republiky tieto výbory:

* Ústavnoprávny výbor Národnej rady Slovenskej republiky
* Výbor Národnej rady Slovenskej republiky pre pôdohospodárstvo a životné prostredie

**II.**

 Prezident Slovenskej republiky vo svojom rozhodnutí z 21. februára  2019 č. 1462-2019-KPSR uviedol dôvody na vrátenie zákona, ktoré sú odôvodnené v častiach II a III, a navrhol, aby Národná rada Slovenskej republiky zákon po opätovnom prerokovaní schválila so zmenami, ktoré sú uvedené v časti IV nasledovne:

1. V čl. I § 13 sa odsek 4 vypúšťa.

Doterajší odsek 5 sa označuje ako odsek 4.

1. V čl. I § 14 sa odsek 10 vypúšťa.

Doterajší odsek 11 sa označuje ako odsek 10.

1. V čl. I § 18 sa slová „do 31. marca 2019“ nahrádzajú slovami „do 30. apríla 2019“, slová „pred 1. aprílom 2019“ sa nahrádzajú slovami „pred 1. májom 2019“ a slová „do 30. júna 2019“ sa nahrádzajú slovami „do 30. septembra 2019“.
2. Čl. II  a III sa vypúšťajú.
3. Označenie čl. IV sa zrušuje a nahrádza sa označením „§ 20“. Zároveň sa zrušuje označenie čl. I.
4. V názve schváleného zákona sa vypúšťajú slová „a o zmene a doplnení niektorých zákonov“.
5. Vzhľadom na navrhovanú účinnosť zákona a najbližšiu plánovanú schôdzu národnej rady, ktorá sa má podľa Harmonogramu schôdzí Národnej rady Slovenskej republiky na rok 2019 začať až 26. marca 2019, je potrebné v súlade s § 90 ods. 1 poslednej vety zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov zmeniť ustanovenie o účinnosti zákona na 1. mája 2019.

**III.**

 Určené výbory Národnej rady Slovenskej republiky prerokovali predmetný zákon v lehote určenej rozhodnutím predsedu Národnej rady Slovenskej republiky takto:

Ústavnoprávny výbor Národnej rady Slovenskej republiky prerokoval zákon a uznesením č. 586 z 19. marca 2019 odporučil Národnej rade Slovenskej republiky zákon schváliť v pôvodnom znení.

Výbor Národnej rady Slovenskej republiky pre pôdohospodárstvo a životné prostredie neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých členov výboru.

**IV.**

Výbor Národnej rady Slovenskej republiky pre pôdohospodárstvo a životné prostredie ako gestorský výbor rokoval o vrátenom zákone dňa 26. marca 2019 a neprijal uznesenie k návrhu spoločnej správy, nakoľko návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov., preto v zmysle § 80 ods. 2 rokovacieho poriadku podáva spoločný spravodajca, **Mikuláš Krajkovič,**  predmetnú informáciu a návrh na ďalší postup.

Peter **A n t a l,** v. r.

predseda výboru